Visit Site
Recommended byColombia
ఇదిలా ఉంటే, రిషబ్ పంత్, జడేజా జోడి ఆస్ట్రేలియా గడ్డపై సరికొత్త రికార్డ్‌ను నెలకొల్పింది. సిడ్నీ టెస్టులో వీరిద్దరూ కలిసి ఏడో వికెట్‌కు 204 పరుగులు జోడించారు. ఆసీస్ గడ్డపై ఏ జట్టుకైనా ఏడో వికెట్‌కు ఇదే అత్యధిక భాగస్వామ్యం. అంతేకాకుండా భారత్ తరఫున ఏడో వికెట్‌కు ఇది ఆరో అత్యధిక భాగస్వామ్యం. భారత్ తరఫున ఏడో వికెట్‌కు అత్యధిక పరుగల భాగస్వామ్యం వీవీఎస్ లక్ష్మణ్, అజయ్ రాత్రా పేరిట ఉంది. వీరిద్దరూ వెస్టిండీస్‌పై 7వ వికెట్‌కు 224 పరుగుల భాగస్వామ్యాన్ని నెలకొల్పారు.
ప్రస్తుత సిడ్నీ టెస్టులో రికార్డులు
✦ ఆస్ట్రేలియాలో సెంచరీ చేసిన తొలి భారత వికెట్ కీపర్ రిషబ్ పంత్
✦ విదేశీ గడ్డపై అత్యధిక పరుగులు సాధించిన వికెట్ కీపర్‌గా ఉన్న ఎంఎస్ ధోనీ (148) రికార్డును రిషబ్ పంత్ (159 నాటౌట్) బద్దలుకొట్టాడు. అంతేకాకుండా, విదేశాల్లో 150కి పైగా పరుగులు చేసిన ఏకైక భారత వికెట్ కీపర్‌గానూ పంత్ చరిత్ర సృష్టించాడు.
✦ ఇంగ్లాండ్, ఆస్ట్రేలియాలో సెంచరీలు నమోదు చేసిన రెండో పర్యటక వికెట్ కీపర్‌గా పంత్ నిలిచాడు. తొలిసారి 1984లో వెస్టిండీస్ కీపర్ జెఫరీ డుజోన్.. మాంచెస్టర్, పెర్త్‌లో సెంచరీలు చేశాడు.
✦ టెస్టుల్లో అత్యధిక పరుగులు సాధించిన భారత మూడో వికెట్ కీపర్ పంత్ (159 నాటౌట్). పంత్ కన్నా ముందు ఎంఎస్ ధోనీ (224), బుధి కుందేర్సన్ (192) ఉన్నారు.
✦ ఆస్ట్రేలియా గడ్డపై అత్యధిక స్కోరు సాధించిన రెండో పర్యటక వికెట్ కీపర్ పంత్ (159 నాటౌట్). 2012లో ఏబీ డివిలియర్స్ పెర్త్ టెస్టులో 169 పరుగులు చేశాడు. ఇదే అత్యధికం.
✦ ఆస్ట్రేలియాపై వరుసగా మూడు ఇన్నింగ్స్‌లను డిక్లేర్ చేసిన ఏకైక జట్టుగా భారత్ రికార్డుకెక్కింది. ఇలా చేయడం భారత్‌కు ఇది రెండోసారి. గతంలో 2008లో భారత్‌లో జరిగిన మొహాలీ, ఢిల్లీ టెస్టుల్లో ఆస్ట్రేలియాపై వరుసగా మూడు ఇన్నింగ్స్‌లను డిక్లేర్ చేశారు. ఆ సిరీస్‌ను భారత్ కైవసం చేసుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.